*****

ΚΑΝΟΝΙΣΜΟΣ (ΕΟΚ) αριθ. 3401/83 ΤΗΣ ΕΠΙΤΡΟΠΗΣ

της 1ης Δεκεμβρίου 1983

που τροποποιεί τον κανονισμό (ΕΟΚ) αριθ. 3433/81 όσον αφορά την ανακατανομή των εισαγωγών κονσερβών καλλιεργημένων μανιταριών καταγωγής τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2),

τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 για τα μέτρα που εφαρμόζονται στην εισαγωγή κονσερβών καλλιεργημένων μανιταριών (3), και ιδίως το άρθρο 6,

Εκτιμώντας:

ότι το άρθρο 3 του κανονισμού (ΕΟΚ) αριθ. 1796/81 προβλέπει ότι η ποσότητα που εισάγεται με απαλλαγή από το συμπληρωματικό ποσό, πρέπει να κατανέμεται ανάμεσα στις προμηθεύτριες χώρες λαμβάνοντας υπόψη τα παραδοσιακά ρεύματα συναλλαγών και τους νέους προμηθευτές·

ότι ο κανονισμός (ΕΟΚ) αριθ. 3433/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3043/83 (5), κατένειμε την ποσότητα αυτή για τα έτη 1982 και 1983· ότι πρέπει να προβλεφτεί τώρα η ανακατανομή για το διάστημα από την 1η Ιανουαρίου μέχρι τις 31 Δεκεμβρίου 1984·

ότι η πείρα έχει δείξει ότι είναι προτιμότερο, για τη σωστή διαχείριση της αγοράς, να προβλεφτεί η δυνατότητα αναθεώρησης της κατανομής αυτής από το τέλος του πρώτου εξαμήνου του έτους αυτού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 3433/81 αντικαθίσταται από το ακόλουθο κείμενο:

«Άρθρο 1

Η ποσότητα που καθορίζεται στο άρθρο 3 του κανονισμού (ΕΟΚ) αριθ. 1796/81 ανακατανέμεται ανάμεσα στα κράτη μέλη, για την περίοδο από την 1η Ιανουαρίου μέχρι τις 31 Δεκεμβρίου 1984, ως εξής:

(σε τόνους καθαρού βάρους)

1.2.3.4.5.6.7 // // // // // // // // Χώρα καταγωγής

// // // // // // // // Κίνα // Κορέα // Ταϊβάν // Χονγκ Κονγκ // Ισπανία // Άλλες // Χώρα εισαγωγής // // // // // // // // // // // // // // Βέλγιο // // // // // // // Λουξεμβούργο // 278 // - // 14 // - // 12 // - // Δανία // 536 // 20 // - // - // - // - // Ομοσπονδιακή Δημοκρατία της Γερμανίας // 24 595 // 4 350 // 1 264 // 430 // 1 014 // 1 514 // Ελλάδα // 15 // 7 // 150 // - // 60 // 54 // Γαλλία // 10 // - // 10 // - // - // 8 // Ιρλανδία // - // - // - // - // - // - // Ιταλία // 3 // - // 8 // - // - // 11 // Κάτω Χώρες // 65 // 31 // 30 // - // - // - // Ηνωμένο Βασίλειο // 125 // 22 // 110 // 4 // - // - // // // // // //

Οι ποσότητες σε τόνους που προαναφέρθηκαν είναι δυνατόν να αναθεωρηθούν με βάση τα στοιχεία που αφορούν τις ποσότητες για τις οποίες έχουν εκδοθεί πιστοποιητικά στις 30 Ιουνίου 1984, για να καθοριστούν οι ποσότητες που θα υπολείπονται να εισαχθούν το 1984.»

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1η Δεκεμβρίου 1983.

Για την Επιτροπή

Poul DALSAGER

Μέλος της Επιτροπής //

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 5. 5. 1983, σ. 16.

(3) ΕΕ αριθ. L 183 της 4. 7. 1981, σ. 1.

(4) ΕΕ αριθ. L 346 της 2. 12. 1981, σ. 5.

(5) ΕΕ αριθ. L 297 της 29. 10. 1983, σ. 20.